cyanic-selkie/wikianc huggingface dataset:
পূর্ব এশীয় সাংস্কৃতিক ক্ষেত্র
নব্য-কনফুসীয়ধর্ম
চীনা ইতিহাসের দর্শন প্রাথমিকভাবে নব্য-কনফুসিয়ানধর্মের বিকাশ দ্বারা সংজ্ঞায়িত করা হয়। তাং রাজবংশের সময় ভারতে বৌদ্ধধর্ম একটি বিশিষ্ট দার্শনিক ও ধর্মীয় নিয়ম হয়ে ওঠে। নব্য-কনফুসীয়ধর্ম তাং রাজবংশের মধ্যে নিহিত ছিল; কনফুসিয়ান পণ্ডিত হান ইউ সুং রাজবংশের নব্য-কনফুসিয়ানদের একজন পূর্বসূরি হিসাবে দেখা হয়। সুং রাজবংশের দার্শনিক ঝৌ ডুনি-কে দাওইস্ট যিনি আধ্যাত্মিকতাকে তার নৈতিক দর্শনের জন্য একটি কাঠামো হিসাবে ব্যবহার করেন, তাকে নব্য-কনফুসিয়ানসধর্মের প্রথম সত্যিকারের "অগ্রগামী" হিসেবে দেখা হয়।
শিরোনামহীন (অ্যালবাম)
পরিবেশনকারী
অ্যলবামামটিতে শিরোনমহীন দলের বাইরেও অনেক সহযোগি শিল্পী এবং কলাকুশলী যুক্ত ছিলেন।
ব্যান্ডকর্মী
অতিথিকর্মী
প্রযোজনা
আখিরা হত্যাকাণ্ড
আখিরা গণহত্যা ১৯৭১ সালের ১৭ এপ্রিল তৎকালীন পূর্ব পাকিস্তানের দিনাজপুর জেলার বাড়ইহাটের নিকটে অনুষ্ঠিত একটি গণহত্যা। স্থানীয় রাজাকারদের সহায়তায় পাকিস্তানি বাহিনী দেশান্তরী হিন্দুদের ওপর এই গণহত্যা সংঘটিত করে।  গণহত্যায় প্রায় ১০০ জন হিন্দু প্রাণ হারান বলে ধারণা করা হয়।
ঘটনাপ্রবাহ
১৯৭১ সালের এপ্রিল মাসে স্থানীয় রাজাকার বাহিনীর সদস্য পার্বতীপুরের রামচন্দ্রপুর গ্রামের কেনান উদ্দিন সরকার আশেপাশের বদরগঞ্জ, খোলাহাটী, বিরামপুর, আফতাবগঞ্জ ও শেরপুর গ্রামের প্রায় ৫০টি হিন্দু পরিবারকে নিরাপদে ভারতে পৌঁছে দেওয়ার নিশ্চয়তা দিয়ে নিয়ে আসেন। এই হিন্দু পরিবারগুলোকে বর্তমান ফুলবাড়ি উপজেলার বাড়ইহাট নামক স্থানে আটকে রাখেন। এই সময় রাজাকার ও আল বদর বাহিনী কর্তৃক হিন্দুদের থেকে টাকা ও মূল্যবান অলঙ্কার কেড়ে নেওয়ার পর পাকিস্তানি বাহিনীকে খবর পাঠানো হয়। সেনাবাহিনী বেলা এগারোটার দিকে হিন্দু জিম্মিদের বাড়ইহাটের ১০০ মিটার দক্ষিণে আখিরা নামক স্থানে নিয়ে গিয়ে পুরুষ এবং নারী ও শিশুদের আলাদা সারি বেঁধে দাঁড় করিয়ে মেশিনগানের ব্রাশফায়ারের মাধ্যমে হত্যা করা হয়। কিছু সংখ্যক শিশু ও কিশোর, যারা গুলির পরও বেঁচে গিয়েছিল, তাদের বেয়োনেট দিয়ে হত্যা করা হয়। প্রত্যক্ষদর্শীদের মতে পুরুষদের হত্যার পর, পাকিস্তানি সেনাবাহিনী ঘটনাস্থলেই নারীদের সংঘবদ্ধভাবে ধর্ষণ করে। বাংলাদেশের স্বাধীনতার পর স্থানীয় বাসিন্দারা কেনান উদ্দিন সরকারকে জবাই করার মাধ্যমে শাস্তির বিধান করে।
প্রাণহানি
সেনাবাহিনীর হাতে জিম্মি হিন্দু পরিবারের পুরুষ সদস্যদের ঘটনাস্থলেই হত্যা করা হয়। এই গণহত্যায় কম করে ৮৫ জন শহীদ হন, বলে প্রতিবেদন পাওয়া যায়। এছাড়া আরও আটজন প্রত্যক্ষদর্শী মুসলিম গ্রামবাসীকেও পরবর্তীতে হত্যা করা হয়। আবার কারও কারও মতে এই হত্যাকাণ্ডে প্রায় ১২৫ জন হিন্দু মারা যান। ঘটনায় প্রকৃত মৃতের সংখ্যা নিয়ে মতভেদ থাকার কারণে মৃতের সংখ্যাকে প্রায় ১০০ হিসেবে গণ্য করা হয়।
স্মৃতিসৌধ
আখিরা গণহত্যার স্থানে শহীদদের স্মরণে এখন পর্যন্ত কোনো স্মৃতিস্তম্ভ স্থাপন করা হয়নি। যদিও স্থানীয় গ্রামবাসী গণহত্যায় মৃতদের স্মরণে কুরআনখানি ও মিলাদ মাহফিলের আয়োজন করে থাকে।
বিদ্যা বালান
বিদ্যা বালন (জন্ম: জানুয়ারি ১, ১৯৭৮) একজন ভারতীয় মডেল ও চলচ্চিত্র অভিনেত্রী। তিনি বলিউড চলচ্চিত্রে কর্মজীবন প্রতিষ্ঠার পাশাপাশি বাংলা, তামিল, মালয়ালম এবং হিন্দি ভাষার চলচ্চিত্রে অভিনয় করেছেন। অভিনয় জীবনে তিনি এ যাবৎ বিভিন্ন পুরস্কার অর্জন করেছেন, যার মধ্যে একটি জাতীয় চলচ্চিত্র পুরস্কার, পাঁচটি ফিল্মফেয়ার পুরস্কার এবং পাঁচটি স্ক্রিন পুরস্কার অর্ন্তভুক্ত রয়েছে। ২০১৪ সালে ভারত সরকার কর্তৃক তাকে দেশের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করা হয়।
তরুণ বয়সেই চলচ্চিত্রের সাথে তার সম্পৃক্ততা ঘটে এবং ১৯৯৫ সালে হাম পাঁচ হিন্দি সিটকমের মাধ্যমে প্রথম অভিনয়ে আসেন। তিনি মুম্বাই বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রী অর্জন করেন এবং চলচ্চিত্রে কর্মজীবন শুরু করার পূর্বে ভিন্ন-ভিন্ন পেশায় ব্যর্থ হয়েছিলেন। পরবর্তীকালে বিভিন্ন টেলিভিশন বিজ্ঞাপন ও মিউজিক ভিডিওতে কাজ করার পর ২০০৩ সালে তিনি ভাল থেকো স্বাধীন বাংলা চলচ্চিত্রের মাধ্যমে প্রথম পূর্ণদৈর্ঘ্য চলচ্চিত্রে অভিনয় করেন। ২০০৫ সালে প্রণয়ধর্মী নাট্য চলচ্চিত্র পরিণীতা'য় ললিতা চরিত্রে অভিনয় ছিল তার প্রথম হিন্দি চলচ্চিত্রে অভিনয় এবং পরবর্তী বছর ২০০৬ সালে রম্য-নাট্যধর্মী লাগে রাহো মুন্না ভাই চলচ্চিত্রে প্রধান চরিত্রে অভিনয় করেন যা বক্স অফিসে সাফল্য অর্জন করে।
এই সাফল্যের পর তিনি প্রণয়ধর্মী রম্য হেই বেবি (২০০৭) ও কিসমত কানেকশন (২০০৮) চলচ্চিত্রে কাজ করেন, যার ফলে তিনি নেতিবাচক সমালোচনা লাভ করেন। ২০০৯ সালে বিদ্যার কর্মজীবনের সর্বাধিক সাফল্যের সূচনা ঘটে পা নাট্য চলচ্চিত্রে অভিনয়ের মাধ্যমে। এরপর ২০১০ সালের ব্ল্যাক কমেডি ইশ্‌কিয়া, ২০১১ সালের অর্ধ-জীবনীমূলক থ্রিলার নো ওয়ান কিলড জেসিকা, জীবনীমূলক চলচ্চিত্র দ্য ডার্টি পিকচার এবং ২০১২ সালের থ্রিলারধর্মী কাহানী চলচ্চিত্রে তিনি সেই সাফল্যের ধারাবাহিকতা ধরে রাখেন। এ সকল চরিত্রসমূহ তাকে হিন্দি চলচ্চিত্রের নেতৃত্বস্থানীয় অভিনেত্রী হিসেবে পরিণত করে। পরে তিনি কাহানির অনুবর্তী পর্ব কাহানি ২: দুর্গা রানী সিং ছবিতে অভিনয় করেন। ছবিটি ব্যবসায়িকভাবে সফল না হলেও বিদ্যার অভিনয় প্রশংসিত হয়। ২০১৭ সালে তিনি রেডিও জকি চরিত্রে ব্যবসায়িক সফলতা অর্জনকারী রম্য-নাট্য তুমহারি সুলু চলচ্চিত্রে কেন্দ্রীয় চরিত্রে অভিনয় করেন।
বিদ্যা চলচ্চিত্রে অভিনয়ের পাশাপাশি মানবহিতৈষী কার্যকলাপে জড়িত রয়েছেন এবং নারীদের কর্মসংস্থানের জন্য সহায়ক হিসেবে অবদান রেখেছেন। প্রাথমিকভাবে তার ভারী শরীর এবং প্রশ্নসাপেক্ষ পোশাক নির্বাচনের কারণে তাকে বিভিন্ন সমালোচনার সম্মুখীন হতে হয়েছে। তিনি ২০১২ সালে চলচ্চিত্র প্রযোজক সিদ্ধার্থ রায় কাপুরকে বিয়ে করেন। ২০১৭ সালে তিনি ভারতীয় কেন্দ্রীয় চলচ্চিত্র সার্টিফিকেশন বোর্ডের সদস্য হন।
প্রাথমিক জীবন এবং পটভূমি
বিদ্যা বালান ১ জানুয়ারি ১৯৭৮ সালে ভারতের কেরালার পালক্কাদ জেলার পুথামকুরুসি, পুথুর শহরে জন্ম নেন। তার পিতা-মাতা তামিল বংশোদ্ভুত; পিতা পি আর বালান ডিজিক্যাবল প্রতিষ্ঠানের নির্বাহী সহ-সভাপতি এবং মাতা স্বরসতী বালান গৃহিণী। বিদ্যার ভাষ্যমতে তার পিতা-মাতা বাড়িতে মালয়ালম এবং তামিল ভাষা ব্যবহার করতেন। তার কনিষ্ঠ বোন প্রিয়া বালান বিজ্ঞাপন ক্ষেত্রে কাজ করছেন। অভিনেত্রী প্রিয়ামণি তার খুড়তুতো বোন।
বিদ্যা মুম্বইয়ের চেম্বুর উপ-শহরে বেড়ে উঠেন এবং সেন্ট এন্থনি বালিকা উচ্চ বিদ্যালয়ে অধ্যয়ন করেন। তরুণ বয়স থেকেই অভিনেত্রী শাবানা আজমী ও মাধুরী দিক্ষিতের দ্বারা প্রভাবিত হবার কারণে চলচ্চিত্রের প্রতি আগ্রহী ছিলেন তিনি। ষোল বছর বয়সে, তিনি একতা কাপুর পরিচালিত হাম পাঁচ সাইটকমের প্রথম মৌসুমে রাধিকা নামে এক তরুণীর চরিত্রে অভিনয় করেন। এই ধারাবাহিকের সাফল্যের পর তিনি চলচ্চিত্র পেশায় মনোযোগী হতে চান বলে অনুরাগ বসু নির্দেশিত টেলিভিশন সোপ অপেরার আমন্ত্রণ ফিরিয়ে দেন। বিদ্যার পিতা-মাতা তার এ সিদ্ধান্তে সম্মত থাকলেও তারা প্রথমে পড়াশুনা শেষ করার বিষয়ে উৎসাহ যোগান দিতেন, তাই তিনি সেন্ট জেভিয়ার্স কলেজে সমাজবিজ্ঞান বিষয়ে স্নাতক বর্ষে অধ্যয়ন শুরু করেন এবং পরবর্তীতে মুম্বাই বিশ্ববিদ্যালয় থেকে একই বিষয়ে স্নাতোকোত্তর ডিগ্রী অর্জন করেন।
চলচ্চিত্রে অভিষেক এবং সংগ্রাম (২০০৩-০৮)
স্নাতক অধ্যয়নকালে বিদ্যা মালয়ালম ভাষার চক্রম চলচ্চিত্রে মোহনলালের বিপরীতে প্রধান নারী চরিত্রে অভিনয় করেন এবং কালক্রমে আরও বারোটি মালয়ালম চলচ্চিত্রে অভিনয়ের চুক্তি সই করেন। নির্মাণ জটিলতার কারণে চক্রম চলচ্চিত্রের নির্মাণ কাজ স্থগিত হয়ে যায়। মোহনলাল অভিনীত চলচ্চিত্রের স্থগিতকরণ মালয়ালম চলচ্চিত্রে একটি অপ্রচলিত ঘটনা ছিল এবং প্রযোজক এ প্রকল্পে “মন্দ ভাগ্য” বয়ে আনায় কারণ হিসেবে বিদ্যাকে দোষারোপ করেন। তাকে অলুক্ষণে বিবেচনা করে এরপর চুক্তিবদ্ধ সমস্ত চলচ্চিত্রে অন্য অভিনেত্রীদের বিদ্যার স্থলাভিষিক্ত করেন। পরবর্তীতে তিনি তামিল চলচ্চিত্রের প্রতি দৃষ্টি দেন। ২০০১ সালে, প্রধান নারী চরিত্র হিসেবে এন. লিঙ্গুস্বামী পরিচালিত রান (২০০২) চলচ্চিত্রে কাজ করেন। যদিও চলচ্চিত্রের প্রথম শুটিং সম্পন্ন হবার পরই অনানুষ্ঠানিকভাবে বাদ পড়েন তিনি এবং তার পরিবর্তে মীরা জেসমিন এতে কাজ শুরু করেন। তিনি ছদ্মবেশে চুক্তিবদ্ধ হন সেক্স কমেডির জন্য, এটি একটি চলচ্চিত্র ধরন যা তিনি পরবর্তীতে ত্যাগ করেন। এরপর তিনি তৃতীয় তামিল চলচ্চিত্র মানাসিলামে (২০০৩) চুক্তিবদ্ধ হন কিন্তু পরিচালক অসন্তুষ্ট হয়ে তার পরিবর্তে তৃষা কৃষাণকে পুনস্থাপিত করেন। কালারি বিক্রামান, আরেকটি মালয়ালম চলচ্চিত্র যার কাজ তিনি ২০০৩ সালে সম্পন্ন করলেও প্রেক্ষাগৃহে মুক্তি পেতে এটি ব্যর্থ হয়।
চলচ্চিত্র কর্মজীবনের শুরুতে একাধিক ব্যর্থতার পর, বিদ্যা আনুমানিক ষোলটি টেলিভিশন বিজ্ঞাপনে এবং ইউফোরিয়া ও সুভা মুদ্গলের মিউজিক ভিডিওতে মডেল হিসেবে উপস্থিত হয়েছিলেন; যার অধিকাংশই পরিচালনা করেন প্রদীপ সরকার। ২০০৩ সালে তিনি গৌতম হালদার পরিচালিত ভাল থেকো বাংলা চলচ্চিত্রে চুক্তিবদ্ধ হন। এটি ছিল তার অভিনীত প্রথম মুক্তিপ্রাপ্ত চলচ্চিত্র। ছবিতে তিনি আনন্দী নামে এক জাতিস্মর তরুণী চরিত্রে অভিনয় করেন এবং তিনি তার অভিনয়ের জন্য শ্রেষ্ঠ অভিনেত্রীর জন্য আনন্দলোক পুরস্কার লাভ করেন।
২০০৫ সালে, প্রদীপ সরকার পরিচালিত সঙ্গীত নাট্য পরিণীতা চলচ্চিত্রে অভিনয়ের মধ্য দিয়ে হিন্দি চলচ্চিত্রে অভিষেক ঘটান বিদ্যা। এই চলচ্চিত্রে অভিনয় শুরু করার পূর্বে তাকে ছয় মাসবাপী দীর্ঘ মহড়ার মধ্য দিয়ে যেতে হয়। চলচ্চিত্রটি বাঙালি লেখক শরৎচন্দ্র চট্টোপাধ্যায় রচিত একই নামের উপন্যাস অবলম্বনে নির্মিত হয়। ছবিতে আদর্শবাদী নারী ললিতা (বিদ্যা) ও পূঁজিবাদী ব্যবসায়ী পুত্র সঙ্গীতঙ্গ শেখরের (সাইফ আলী খান) মধ্যকার সম্পর্কের গল্প বর্ণিত হয়। এ চলচ্চিত্রে বিদ্যার অভিনয় সমালোচকদের সন্তুষ্ট করে; ভ্যারাইটি সাময়িকীর ডিরেক এলে লিখেন, "তামিল বংশোদ্ভূত অভিনেত্রী বালানের ললিতা চরিত্রটি মন ও আত্মার প্রতিচ্ছবি।" পরিণীতার জন্য বছরের শেষে আয়োজিত ফিল্মফেয়ার পুরস্কার অনুষ্ঠানে তিনি শ্রেষ্ঠ নারী অভিষেক পুরস্কার লাভ করেন এবং শ্রেষ্ঠ অভিনেত্রী বিভাগে মনোনয়োন লাভ করেন। পরবর্তী বছর বিদ্যাকে রাজকুমার হিরানী পরিচালিত লাগে রাহো মুন্না ভাই রম্য চলচ্চিত্রে সঞ্জয় দত্তের বিপরীতে দেখা যায়। চলচ্চিত্রে তিনি জাহ্নবি নামে এক রেডিও জকির চরিত্রে অভিনয় করেন। এই চরিত্রে পারদর্শী হতে তিনি এক বেতার দম্পতির সাথে সাক্ষাত করেন এবং কিছুকাল তাদের কাজ পর্যবেক্ষণ করার মাধ্যমে এ বিষয়ে পারদর্শীতা অর্জন করেন। পরবর্তীতে তার অভিনয় সমাদৃত হয় এবং চলচ্চিত্রটি ব্লকবাস্টার হিটের পাশাপাশি প্রায় ১.১৯ বিলিয়ন (ইউএস$ ১৮ মিলিয়ন) রুপীর ব্যবসা করে।
২০০৭ সালে, বিদ্যা মণি রত্নম পরিচালিত অর্ধ-জীবনীমূলক গুরু চলচ্চিত্রে মাল্টিপল স্ক্লেরোসিসে আক্রান্ত নারী হিসেবে একটি পার্শ্ব চরিত্রে উপস্থিত হন। প্রধান চরিত্রসমূহে মিঠুন চক্রবর্তী, অভিষেক বচ্চন, ঐশ্বরিয়া রায় এবং আর. মাধবন অভিনীত চলচ্চিত্রটি বক্স অফিসে সাফল্য অর্জন করে। যদিও, চলচ্চিত্র সমালোচক খালিদ মোহাম্মদ ও রাজা সেন উল্লেখ করেন, "ক্ষুদ্র চরিত্রে" তার "প্রতিভার অপচয় ঘটেছে"। তার পরবর্তী মুক্তিপ্রাপ্ত চলচ্চিত্র নিখিল আদভানী পরিচালিত প্রণয়ধর্মী রম্য সালাম-ই-ইশ্ক: অ্যা ট্রিবিউট টু লাভ, যেখানে তিনি জন আব্রাহামের বিপরীতে অভিনয় করেছেন। এই চলচ্চিত্রে, ছয়টি ভিন্ন প্রেম কাহিনী দেখানো হয়েছে, বিদ্যা যেখানে তেহজীব হুসাইন নামে একজন টেলিভিশন প্রতিবেদকের চরিত্রে অভিনয় করেছেন। চলচ্চিত্রটি সমালোচকীয় ও বাণিজ্যিকভাবে ব্যর্থ হলেও, বিদ্যা ইতিবাচক পর্যালোচনা অর্জন করেন। রেডিফ.কম-এর সুকন্যা বর্মা চলচ্চিত্রে বিদ্যার অভিনয় বিষয়ে মন্তব্য করেন।
right|upright=1.0|thumb|alt=Vidya Balan is looking directly at the camera.|২০০৭ সালে [[ভুল ভুলাইয়া চলচ্চিত্রের প্রচারমূলক অনুষ্ঠানে বিদ্যা]]
বিদ্যা পরবর্তীতে বিধু বিনোদ চোপড়া পরিচালিত একলব্য: দ্য রয়্যাল গার্ড উৎকণ্ঠা থ্রিলার চলচ্চিত্রে পার্শ্ব চরিত্রে উপস্থিত হন; অমিতাভ বচ্চন, বোমান ইরানি, শর্মিলা ঠাকুর, সাইফ আলী খান এবং সঞ্জয় দত্তের সঙ্গে। বাণিজ্যিকভাবে ব্যর্থ চলচ্চিত্রটি ইতিবাচক সমালোচনা অর্জনের পাশাপাশি ৮০তম একাডেমি পুরস্কারের জন্য অস্কারে ভারতের আনুষ্ঠানিক ভুক্তি হিসেবে নির্বাচিত হয়। পরবর্তীতে তিনি ইশা সাইনি নামে একজন অবিবাহিত মায়ের চরিত্রে অভিনয় করেন অক্ষয় কুমার, রিতেশ দেশমুখ এবং ফারদিন খানের সঙ্গে সাজিদ খান পরিচালিত কমেডি নাট্যধর্মী হেই বেবি চলচ্চিত্রে। চলচ্চিত্রটি বক্স অফিসে সাফল্য অর্জন করেলেও সমালোচকদের কাছ থেকে নেতিবাচক পর্যালোচনা পায়। সিএনএন-আইবিএন-এর রাজীব মাসান্দ চলচ্চিত্রে বিদ্যার সাজ-সজ্জা এবং পোশাক নিয়ে নেতিবাচক মন্তব্য করেন।
২০০৭ সালে, বিদ্যার পঞ্চম এবং শেষ চলচ্চিত্র ছিল প্রিয়দর্শন পরিচালিত মনস্তাত্ত্বিক থ্রিলার ভুল ভুলাইয়া, যা মালায়লাম মনিচিত্রথাজু (১৯৯৩) চলচ্চিত্রের পুনর্নির্মাণ। বিদ্যা এই চলচ্চিত্রে অবন্তি চতুর্বেদী (মূল মালায়লম চলচ্চিত্রে শোভনা অভিনীত একটি চরিত্র) নামে এক বিচ্ছিন্ন ব্যাধি আক্রান্ত নারী চরিত্রে উপস্থিত হয়েছিলেন। সহ-চরিত্রে ছিলেন অক্ষয় কুমার ও অমীশা পটেল এবং ভুল ভুলাইয়া বাণিজ্যিক সাফল্যের পাশাপাশি বিশ্বব্যাপী ৮৩০ মিলিয়ন (ইউএস$১৩ মিলিয়ন) রূপীর ব্যবসা করে। সমালোচকরা চলচ্চিত্রে সম্পর্কে নেতিবাচক মন্তব্য রাখলেও বিদ্যার অভিনয়ের প্রশংসা করেন। হিন্দুস্থান টাইমসের খালিদ মোহাম্মদ এবং বলিউড হাঙ্গামার তারান আদর্শ বিদ্যার ভূমিকা প্রসঙ্গে প্রশংসাসূচক বাক্য লিখেছেন। এই চরিত্র বিদ্যাকে শ্রেষ্ঠ অভিনেত্রী বিভাগে তার দ্বিতীয় ফিল্মফেয়ার মনোনয়োন এনে দেয়।
২০০৮ সালে, হাল্লা বোল সামাজিক চলচ্চিত্রে বিদ্যা অজয় দেবগন ও পঙ্কজ কাপুরের বিপরীতে একটি পার্শ্ব চরিত্রে উপস্থিত হন। চলচ্চিত্রটি সক্রিয়বাদী সফদার হাশমির জীবনী অবলম্বনে নির্মিত, যিনি ১৯৮৯ সালে একটি পথ নাট্যে (হাল্লা বোল) সঞ্চালন করার সময় রাজনৈতিক প্রতিদ্বন্দ্বী কর্তৃক খুন হন। চলচ্চিত্রটি সামালোকদের কর্তৃক ব্যর্থ ঘোষিত হয়। পরবর্তী বছরে তিনি আজিজ মির্জা পরিচালিত প্রণয়ধর্মী রম্য কিসমত কানেকশন চলচ্চিত্রে শহীদ কাপুরের বিপরীতে উপস্থিত হন। বক্স অফিসে ব্যর্থতার পাশাপাশি বিদ্যার অভিনয় নেতিবাচক সমালোচনা লাভ করে। বিদ্যার চুলের ছাট, পোশাক এবং সাজ-সজ্জা প্রসঙ্গে সমালোচক সোনিয়া চোপড়া বিরুপ মন্তব্য প্রকাশ করেন। তিনি আরও উল্লেখ করেন, [বিদ্যার] তার চরিত্রটি যেনো লাগে রাহো মুন্না ভাই চলচ্চিত্রে কৃত চরিত্রের পুনরাবৃত্তি।
মাই টিভি
মাই টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটি ১৫ এপ্রিল ২০১০ থেকে প্রচারিত হচ্ছে। এটি বাংলাদেশের একটি জনপ্রিয় টিভি চ্যানেল। এটি বিভিন্ন অনুষ্ঠান যেমন সংবাদ, নাটক, সিনেমা, ধর্মীয়, শিক্ষণীয়, রাজনৈতিক কাথা-বার্তা সহ আরো অনেক অনুষ্ঠান প্রচার করে থাকে। এটি ১৫৩ দেশ সহ ইউএস, ইউএসএ, কানাডা, ইউরোপসহ মধ্যপ্রাচ্যের বিভিন্ন দেশে প্রচারিত হয়।
বিদ্যা বালান
বহুবিস্তৃত সাফল্য (২০০৯-১২)
thumb|upright|left|২০০৯ সালে [[Paa (film)|পা চলচ্চিত্রের প্রচারণা অনুষ্ঠানে বিদ্যা। এই চলচ্চিত্রের জন্য তিনি প্রথমবারের মতো শ্রেষ্ঠ অভিনেত্রী বিভাগে ফিল্মফেয়ার পুরস্কার জিতেছেন।]]
মাই টিভি
ইতিহাস
প্রয়াত ওমেদা বেগম বাংলা ভাষা ও সংস্কৃতি ছড়িয়ে দেওয়ার জন্য মাইটিভি প্রতিষ্ঠা করেছিলেন। এটি ১৫ এপ্রিল, ২০১০ সালে সম্প্রচার শুরু করে। স্টেশনটি ভি.এম. ইন্টারন্যাশনাল লিমিটেডের মালিকানাধীন। ২০১৬ সালের অনুযায়ী, বেগমের পুত্র নাসির উদ্দিন সাথি চেয়ারম্যান ও ব্যবস্থাপনা পরিচালক। স্টেশনের মূল ভবন হাতিরঝিলে অবস্থিত।
বিদ্যা বালান
বহুবিস্তৃত সাফল্য (২০০৯-১২)
২০০৯ সালে বিদ্যা আর. বালকি পরিচালিত পা নাট্য চলচ্চিত্রে একটি ১২-বছর বয়সী শারীরিক প্রতিবন্ধী ছেলের স্ত্রীরোগবিশারদ মায়ের চরিত্রে উপস্থিত হন। তার ছেলের চরিত্রে অভিনয় করেন অমিতাভ বচ্চন এবং অভিষেক বচ্চন নাম চরিত্রে। বাণিজ্যিক সাফল্যের পাশাপাশি এই চলচ্চিত্র তার কর্মজীবনের মোড় ঘুরিয়ে দিতে সহায়ক হয়।  সুকন্যা বর্মা তার অভিনয় শৈলী ডিম্পল কাপাডিয়ার সঙ্গে তুলনা করে মন্তব্য করেন; অন্যদিকে দ্য টাইমস অব ইন্ডিয়ার নিখাত কাজমী বলিউড মায়ের চরিত্র্রে বিদ্যার সাফল্যের কথা উল্লেখ করেন। এই চরিত্রের জন্য তিনি বিভিন্ন পুরস্কার লাভ করেন যার মধ্যে শ্রেষ্ঠ অভিনেত্রীর জন্য ফিল্মফেয়ার পুরস্কার ও স্ক্রিন পুরস্কার অর্ন্তভূক্ত।
বিদ্যা পা চলচ্চিত্রের সাফল্য বিশাল ভরদ্বাজ-প্রযোজিত ইশকিয়া (২০১০) চলচ্চিত্রে ধরে রাখেন, যা অভিষেক চৌবে পরিচালিত একটি ব্ল্যাক কমেডি চলচ্চিত্র; যেখানে তার সহ-অভিনেতা ছিলেন নাসিরুদ্দিন শাহ্, আরশাদ ওয়ার্সী, এবং সালমান শহীদ। চলচ্চিত্রে বিদ্যা কৃষ্ণা বর্মা নামে একজন যৌন ধান্দাবাজ মহিলার চরিত্রে অভিনয় করেন। বিদ্যা তার চরিত্রটি বর্ণনা করতে গিয়ে বলেন, চলচ্চিত্রে নারীর প্রচলিত প্রতিকৃতিরূপের প্রস্থান ঘটেছে। তার অভিনয়ের অংশের প্রস্তুতি গ্রহণের জন্য তিনি সে স্থানীয় উত্তর-প্রদেশ-উপভাষায় কথা বলার পেশাদারী প্রশিক্ষণ নেন। এ সকল বৈশিষ্ট্যের পাশাপাশি তার অভিনয় সমালোচকদের প্রশংসা অর্জন করতে সক্ষম হয়; এনডিটিভি-এর অনুপমা চোপড়া বিবৃতি দিয়েছেন যে, "বিদ্যা বালানের ধূমায়িত রূপ পর্দা জ্বালিয়ে দিতে পারে এমনকি তার চোখ বিয়োগান্তক মুহূর্তের সংকেত দেয়। তিনি প্রমাণ করেন যে, তিনি বিশৃঙ্খলা বলিউডের বার্বি পুতুলদের চেয়ে অনেক এগিয়ে এবং যা চামড়া প্রদর্শনের পাশাপাশি যৌনক্ষুধার খোরাক।" এই চলচ্চিত্রে তার কাজের জন্য বিদ্যা শ্রেষ্ঠ অভিনেত্রীর ফিল্মফেয়ার সমালোচক পুরস্কার, পর্দায় পরপর দ্বিতীয়বারের জন্য শ্রেষ্ঠ অভিনেত্রীর স্ক্রিন পুরস্কার, এবং শ্রেষ্ঠ অভিনেত্রীর জন্য ফিল্মফেয়ার মনোনয়ন অর্জন করেন।
মাই টিভি
ধারাবাহিক নাটক
এছাড়া চ্যানেলটি আরো অনেক সাপ্তাহিক ও ধারাবাহিক নাটক প্রচার করে থাকে।
বিদ্যা বালান
বহুবিস্তৃত সাফল্য (২০০৯-১২)
রাণী মুখার্জীর সাথে রাজ কুমার গুপ্ত পরিচালিত অর্ধ-জীবনীমূলক চলচ্চিত্র নো ওয়ান কিলড জেসিকা ছিল ২০১১ সালে মুক্তিপ্রাপ্ত বিদ্যার প্রথম চলচ্চিত্র। চলচ্চিত্রটি জেসিকা লাল হত্যা মামলার উপর ভিত্তি করে নির্মিত। যেখানে তার ভূমিকার জন্য প্রস্তুতি নেয়ার সময়, বিদ্যা গুপ্তের জেদের ওপর লালের সঙ্গে সাক্ষাত করেন নি। চলচ্চিত্রটি সমালোচকদের নিকট থেকে বিপরীত পর্যালোচনা লাভ করে, কিন্তু বিদ্যার কর্মক্ষমতা বিশেষ প্রশংসিত হয়েছিল। দ্য হিন্দু বিদ্যার ক্ষমতা সম্পর্কে মন্তব্য করে, "তার আবেগ নিয়ন্ত্রণে মহিমান্বিত", এবং রেডিফ.কম এর সাভেরা সোমেশ্বর বলেন, "তার দ্বিধাগ্রস্ত শরীরের ভাষা, তার বিশ্বাস, তার অসহায়ত্ব, তার ক্রোধ, তার দুঃখ এবং তার কৃতজ্ঞতা সব সুন্দরভাবে উপস্থিত হয়েছে।" চলচ্চিত্রটি inr 490000000 রূপী আয় করে এবং পুরুষ নেতৃত্বের অভাবে থাকা সত্ত্বেও বাণিজ্যিক সাফল্য অর্জনের দৃষ্টান্ত রেখেছে। চলচ্চিত্রটির জন্য বিদ্যা শ্রেষ্ঠ অভিনেত্রী বিভাগে ফিল্মফেয়ার মনোনয়ন পান। মার্চ ২০১১ সালে, বিদ্যার চলচ্চিত্র বলিউড অ্যান্ড বিয়ন্ড উৎসবের অংশ হিসেবে অস্ট্রেলিয়ায় অনুষ্ঠিত হয়। সেই বছরেই, বিদ্যার অতিথি উপস্থিতি ঘটে সন্তোষ সিভান পরিচালিত উরুমি মালায়ালম ভাষার ফ্যান্টাসি চলচ্চিত্রে।
thumb|upright=1.0|alt=Tusshar Kapoor, Vidya Balan and Emraan Hashmi pose for the camera together.|সহ-অভিনেতা [[তুষার কাপুর (বাঁদিকে) এবং ইমরান হাশমীর সঙ্গে বিদ্যা, দ্য ডার্টি পিকচার-এর অডিও মুক্তির অনুষ্ঠানে ২০১১ সালে।]]
বিদ্যার পরবর্তী চলচ্চিত্র ছিল একতা কাপুর প্রযোজিত দ্য ডার্টি পিকচার, যা বিতর্কিত ভারতীয় অভিনেত্রী সিল্ক স্মিতার জীবন-মৃত্যুর উপর ভিত্তি করে নির্মিত একটি জীবনীমূলক চলচ্চি্ত্র। বিদ্যা এখানে সিল্ক চরিত্রে উপস্থিত হন, যিনি ছিলেন—বিদ্যার ভাষায়—"তার টীটপনার জন্য পরিচিত।" তিনি "সাহসী" ভাবে তার চরিত্র বর্ণনা করেছেন, যার জন্য "অনেক মানসিক প্রস্তুতির প্রয়োজন," ছিল এবং এর জন্য তিনি ওজন বাড়িয়েছিলেন। চলচ্চিত্র প্রধান সমালোচকদের দ্বারা প্রশংসিত হয়েছে, এবং বিদ্যা অনেক সমালোচকের কাছ থেকে তখন পর্যন্ত তার সর্বোত্তম কর্মসঞ্চালনের জন্য সর্বসম্মত প্রশংসা পেয়েছিলেন।  খালিদ মোহাম্মদ বলেন, "তিনি অসাধারণ: সাহসিকতাপূর্ণ, ধারাবাহিকভাবে চরিত্রের এবং তার অন্ধকার দিক প্রকাশে সাহসী।" তার পরিচালক মিলান লুথারিয়া তাকে "সেক্স সিম্বল" শিরোনামের সমসাময়িক দাবিদার হিসেবে বর্ণিত করেন এবং শ্রীদেবী ও বৈজয়ন্তীমালার মত সাবেক অভিনেত্রীদের সঙ্গে তুলনা করেন। চলচ্চিত্রটিকে অবশেষে ব্লকবাস্টার হিট ঘোষণা করা হয়, যা বিশ্বব্যাপী inr 1140000000 আয় করে। বিদ্যা এই চলচ্চিত্রে জন্য তার দ্বিতীয় ফিল্মফেয়ার পুরস্কার, একটানা তৃতীয়বারের মতো স্ক্রিন পুরস্কার, এবং প্রথমবারের মত শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
বিদ্যা সুজয় ঘোষ পরিচালিত কাহানী (২০১২) চলচ্চিত্রের জন্য, বিদ্যা বাগচী হিসেবে অভিনয় করেন, যে চরিত্রটিতে একজন গর্ভবতী মহিলা তার স্বামীর সন্ধান করে। এই থ্রিলারপি, দুর্গাপূজা উৎসবের সময় কলকাতা শহরে চিত্রিত হয়েছিল, এবং সমালোচকদের দ্বারা ব্যাপক প্রশংসিতও হয়েছিল। তার অংশের সত্যতা প্রমাণ দিতে, বিদ্যা বিভিন্ন গর্ভবতী মহিলাদের সঙ্গে দেখা করেন এবং তাদের জীবনাচার সম্পর্কে অধ্যয়ন করেন। চলচ্চিত্রের প্রচারমূলক কার্যক্রমের সময় তিনি একটি নকল বেবি বাম্ব পরিধান করার মধ্য দিয়ে মিডিয়ার মনোযোগ আকর্ষণ করেন। বিদ্যা কাহানী চলচ্চিত্রে অভিনয়ের জন্যও প্রশংসা লাভ করেন। সুভাষ কে. ঝা বিদ্যার চরিত্র চিত্রায়ন সম্পর্কে মন্তব্য করেন; টেলিগ্রাফের প্রিতম ডি. গুপ্তও প্রশংসনীয় মন্তব্য রাখেন। কাহানি দেশীয় এবং আন্তর্জাতিক উভয় ক্ষেত্রেই প্রধান বাণিজ্যিক সাফল্য অর্জনের পাশাপাশি বক্স অফিসে inr 1040000000 এর অধিক আয় করে। বিদ্যা পরপর চতুর্থ বারের মতো শ্রেষ্ঠ অভিনেত্রীর স্ক্রিন পুরস্কার এবং শ্রেষ্ঠ অভিনেত্রীর জন্য ফিল্মফেয়ার পুরস্কার লাভ করেন।
বাণিজ্যিক সংগ্রাম এবং পুনরুত্থান (২০১৩-১৭)
thumb|right|upright=0.8|alt=Vidya Balan is smiling away from the camera|২০১৪ সালে [[Shaadi Ke Side Effects|শাদী কি সাইড এফেক্টস চলচ্চিত্রের প্রচারণামূলক অনুষ্ঠানে বিদ্যা]] ২০১৩ কান চলচ্চিত্র উৎসবে বিচারক সদস্যের দায়িত্ব সম্পূর্ণ করার পর, বিদ্যা একটি পাঞ্জাবি নারী চরিত্রে ইমরান হাশমীর বিপরীতে উপস্থিত হন রাজ কুমার গুপ্ত পরিচালিত ঘনচক্কর কমিক-থ্রিলার চলচ্চিত্রে। সমালোচকরা এই চলচ্চিত্র বিষয়ে উৎসাহী ছিলেন না এবং এটি বক্স অফিসে সামান্য আয় করে। বিদ্যা পরবর্তীতে মহাভারত থ্রিডি অ্যানিমেশন চলচ্চিত্রে দ্রৌপদী চরিত্রে কণ্ঠ দেন, যা একই নামে রচিত ভারতীয় মহাকাব্য অবলম্বনে নির্মিত হয়েছে।
রোমান্টিক কমেডি চলচ্চিত্র শাদী কে সাইড এফেক্টস ছিল ২০১৪ সালে মুক্তিপ্রাপ্ত বিদ্যার প্রথম চলচ্চিত্র। সাকেত চৌধুরী পরিচালিত চলচ্চিত্রে তার সহ-অভিনেতা হিসেবে ছিলেন ফারহান আখতার। চলচ্চিত্রটি একটি বিবাহিত দম্পতির প্রথম সন্তান জন্মগ্রহণের পর নানান ব্যাঙ্গাত্মক ঘটনার সম্মুখীন হবার গল্প বর্ণনা করে। সমালোচকরা চলচ্চিত্রটির বিরূপ সমালোচনা করলেও বিদ্যা ও আখতারের অভিনয়ের প্রশংসা করেন। এছাড়াও ২০১৪ সালে, বিদ্যা নো মোর কামজোর নামে নারী ক্ষমতায়নের উপর একটি বিশেষ টেলিভিশন অনুষ্ঠানে আমন্ত্রয়িতা হিসেবে দায়িত্ব পালন করেন। সে বছর তার মুক্তিপ্রাপ্ত দ্বিতীয় চলচ্চিত্র ছিল ববি জাসুস, যেখানে তিনি একটি হায়দ্রাবাদী নারী চরিত্রে উপস্থিত হন যিনি ছিলেন একজন গোয়েন্দা অভিকাঙ্ক্ষী। হায়দ্রাবাদী উচ্চারণ আত্মস্থ করতে প্রশিক্ষকের কাছে ভাষা শিক্ষা নেন তিনি। যদিও শাদী কি সাইড এফেক্টস ও ববি জাসুস, দুইটি চলচ্চিত্রই আর্থিকভাবে ব্যর্থ হয়।
ব্যক্তিগত জীবন এবং পর্দার বাইরের কার্যক্রম
গণমাধ্যমসমূহ প্রায়ই বিদ্যা ও তার সহ-অভিনেতাদের মধ্যেকার রোমান্টিক সম্পর্কের বিষয়ে অনুমান করে আসতো, যদিও বিদ্যা দৃঢ়ভাবে সেসকল প্রতিবেদন অগ্রাহ্য করতেন। ২০০৯ সালে, বিদ্যা যখন তার ওজন নিয়ে বিগত সম্পর্কের রাসায়নিক মন্তব্যের বিতর্কে জড়িয়ে পড়েন। তিনি বলেন, "যদি কারো আচরণ আপনার অবনতির কারণ হয়ে ওঠে, এটা আপনাকে ভাঙ্গতেও পারে। ফলে তারা ক্রমাগত আমার দোষ খুঁজে পেতে শুরু করে। এক পর্যায়ে, এটা সম্পর্ক থেকে দূরে সরে যেতে বাধ্য করে।" যদিও তিনি ব্যক্তিটির নাম প্রকাশ করেন নি, ট্যাবলয়েড এ প্রসঙ্গে এক প্রতিবেদন শহিদ কাপুরের (কিসমত কানেকশন চলচ্চিত্রে তার সহ-অতিনেতা) নাম প্রকাশ করে। যদিও কাপুর বিষয়টি অগ্রাহ্য করেন। মে ২০১২ সালের এক সাক্ষাতকারের সময়, বিদ্যা ঘোষণা দেন তিনি সিদ্ধার্থ রায় কাপুরের সঙ্গে ডেটিং করছেন, যিনি ছিলেন ইউটিভি মোশন পিকচার্সের সিইও। ১৪  ডিসেম্বর ২০১২ সালে, এই দম্পতি মুম্বইয়ের বান্দ্রায় একটি ঘরোয়া অনুষ্ঠানে বিয়ে করেন।
বিদ্যা কর্ণাটক সঙ্গীত প্রশিক্ষণ নেন এবং আংশিকভাবে ভরতনাট্যম ও কত্থক নৃত্য শিক্ষা নেন। তার ধর্মীয় মনোভাব সম্পর্কে বিদ্যা বলেন, "আমি একজন বিশ্বাসী ব্যক্তি এবং সর্বদা [স্রষ্টার সঙ্গে] আলাপচারিতায় থাকি কিন্তু গতানুগতিক, আনুষ্ঠানিক দৃষ্টিতে অতি ধার্মিক নই।" তিনি একজন নিরামিষাশী এবং ২০১১ ও ২০১২ সালে পিইটিএ নির্বাচিত "ইন্ডিয়া’স হটেস্ট ভেজিটেরিয়ান" হিসেবে তালিকাভুক্ত হন। তার ওজন হ্রাস-বৃদ্ধির ঘটনা বছর জুড়ে ভারতীয় গণমাধ্যমগুলোর একটি আলোচিত বিষয়।
চলচ্চিত্রে অভিনয়ের পাশাপাশি, বিদ্যা মানবহিতৈষী কার্যক্রম প্রসার এবং বিভিন্ন দাতব্য প্রতিষ্ঠানের সহায়ক হিসেবে কাজ করেছেন। মার্চ ২০১১ সালে, তিনি ভারতে ওয়ার্ল্ড ওয়াইল্ডলাইফ ফান্ডের আর্থ আওয়ার প্রচারাভিযানে সমর্থন জানান। তিনি ভারতে পুষ্টির জন্য কলকাতা ভিত্তিক অলাভজনক প্রতিষ্ঠান চাইল্ড ইন নিড ইনিস্টিটিউটে (সিআইএনআই) প্রচারাভিযান চালান। সেপ্টেম্বর ২০১২ সালে, বিদ্যা উত্তর প্রদেশের মির্জাপুর অঞ্চলের একটি গ্রামে ভ্রমণ করেন, যেখানে তিনি শিশুদের শিক্ষা এবং নারীদের কর্মসংস্থানের জন্য একটি প্রচারাভিযান সঞ্চালন করেন। বিদ্যা ২০১২ সালে, নারী ক্ষমতায়নে তার পদক্ষেপের জন্য কলকাতা চেম্বার অব কমার্স কর্তৃক দ্য প্রভা ক্ষিতন পুরস্কার লাভ করেন; যেখানে তিনি ছিলেন সর্বকনিষ্ঠ পুরস্কার বিজয়ী। বিদ্যা এছাড়াও ভারত সরকার কর্তৃক স্বাস্থ্যরক্ষা-বিষয়ক অবস্থার উন্নয়নের জন্য ব্র্যান্ড দূত হিসেবে নিযুক্ত হন। আগস্ট ২০১৩ সালে, তিনি নিউ ইয়র্ক সিটিতে অনুষ্ঠিত ভারত দিবস প্যারেডে গ্র্যান্ড মার্শাল হিসেবে ভূমিকা রাখেন। সে বছরের সেপ্টেম্বরে, তিনি উত্তর প্রদেশের থানাপুর গ্রামের স্বল্প প্রাধিকারপ্রাপ্ত শিশুদের জন্য প্রযুক্তি-ভিত্তিক একটি শিক্ষন প্লাটফর্ম চালু করেন। ২০১৫ সালের বিশ্ব নারী দিবসে, বিদ্যা ভারতের নারীদের সমস্যা বিষয়ে হিন্দুস্থান টাইমসে কলাম লিখেন।
গণমাধ্যমে ভূমিকা ও শিল্পদক্ষতা
পরিণীতা এবং লাগে রাহো মুন্না ভাই চলচ্চিত্রের সাফল্যের পরবর্তীতে, বিদ্যার অভিনীত চলচ্চিত্রের চরিত্রসমূহ সমালোচনামূলক বিশ্লেষনের বিষয় হয়ে উঠেছে। ভির সঙ্গভী উল্লেখ করেন, হেই বেবি ও কিসমত কানেকশন চলচ্চিত্র দুইটি ছিল "অদ্ভুত চলচ্চিত্র [...] যেখানে তিনি (বিদ্যা) যা নন তাই প্রমাণ করতে চেয়েছিলেন।" বিদ্যা তার কর্মজীবনের এই সতন্ত্র অবস্থার বর্ণনা করেন "পরিশ্রমেই সাফল্য ঘটে" বলে। তার চলচ্চিত্র নির্বাচন সমালোচিত হওয়ায়, বিদ্যা প্রচলিত রীতি অনুযায়ী চরিত্র নির্বাচন করার সিদ্ধান্ত নেন। গণমাধ্যমে সদস্যরা পরবর্তীকালে তার পছন্দ "সাহসী" হিসেবে উল্লেখ করেন।
হেই বেবি ও কিসমত কানেকশন চলচ্চিত্রে তার অভিনীত চরিত্রের "প্রশ্নসাপেক্ষ পোশাকভান্ডার" গণমাধ্যমের মনোযোগ আকর্ষণ করে। একাধিক প্রকাশনা তাকে "বাজে পোশাকের অভিনেত্রী" হিসেবে তালিকাভুক্ত করেছে এবং তার ভারী শারীরিক গঠনের কারণে প্রাশ্চাত্য পোশাকের অসামঞ্জসতা নিয়েও মন্তব্য করে।  পরবর্তীতে পাবলিক অনুষ্ঠানসমূহে শাড়ি পরিধানের জন্য তিনি গণমাধ্যমে প্রশংসিত হন; ডিজাইনার নীহারিকা খান বর্ণনা করেন, "বিদ্যার সৌন্দর্য তার শরীরের বাঁকে-বাঁকে। বিদ্যার স্বস্তি তার ইন্দ্রিয়সুখাবহে এবং এ কারণেই শাড়িই তার পছন্দ।" বিদ্যা পরিচিত "যৌনতার ইংরেজিকরণ" এবং "খাঁটি ভারতীয় যৌনতার" প্রতিচ্ছবি হিসেবে।
পা, ইশকিয়া, নো ওয়ান কিলড জেসিকা, দ্য ডার্টি পিকচার এবং কাহানি চলচ্চিত্রে শক্তিশালী নারী প্রধান চরিত্র অভিনয় করার পর, বিদ্যা বলিউডে নায়িকাদের গদবাঁধা প্রতিকৃতির ভাঙ্গনে আন্দোলনে জন্য দিয়েছেন। তার শেষ দুটি প্রধান বাণিজ্যিক সাফল্যের একটি হল "ফিমেল হিরো" নাম অর্জন। এবং ফার্স্ট পোস্টের কল্পনা নায়ার উল্লেখ করেন যে এই দুটি চলচ্চিত্রে বিদ্যা তার চরিত্র অগ্রণী ভূমিকা রাখেন যা সাধারণত ত্রিশউদ্ধো অভিনেত্রীদের দেওয়া হয়।
বিদ্যা পরপর দুই বছর (২০১০–১১) রিডিফ.কম কর্তৃক তাদের বাৎসরিক "বলিউডের শ্রেষ্ঠ অভিনেত্রী" হিসেবে শীর্ষ সারিতে অবস্থান নিয়েছিলেন। এছাড়াও ২০০৫, ২০০৫, ২০০৯ এবং ২০১২ সালের তালিকায় তিনি বৈশিষ্টায়িত হয়েছিলেন। ২০১০ সালে, তিনি ফিল্মফেয়ার-এর "উইমেন উই লাভ" তালিকায় অন্তর্ভুক্ত হন। ২০১২ সালে, ভেয়ার্ব পত্রিকা তাকে ভারতের "ইয়ং পাওয়ার উইমেন" হিসেবে তালিকাভুক্ত করে। ২০১৪ সালে, বিদ্যা বিনোদন শিল্পে তার অবদানের জন্য পদ্ম শ্রী পদকে ভূষিত হন, যা ভারতের চতুর্থ সর্বোচ্চ বেসামরিক পদক। পরবর্তী বছর, রাই বিশ্ববিদ্যালয় থেকে তিনি সম্মানসূচক ডক্টর অব আর্টস গ্রহণ করেন; এছাড়াও এ বিশ্ববিদ্যালয়ে দারিদ্রপীড়িত মেয়েদের জন্য তার নামকরণে একটি বৃত্তি কর্মসূচী চালু করা হয়। বিশ্ববিদ্যালয়ের চ্যাঞ্চেলর, হরবীন অরোরা বলেন, "আইকনিক অভিনেত্রীদের মধ্যে, বিদ্যা সব দিক থেকে অগ্রগণ্য। তার চলচ্চিত্র ভারতীয়তা এবং শক্তিশালী নারী ভ্রাতৃত্ববোধের প্রতিনিধিত্ব করতে সক্ষম।"
পুরস্কার এবং মনোনয়ন
বিদ্যার চলচ্চিত্র পুরষ্কারের মধ্যে দ্য ডার্টি পিকচার (২০১১) চলচ্চিত্রে শ্রেষ্ঠ অভিনেত্রীর জন্য একটি জাতীয় চলচ্চিত্র পুরস্কার, এবং পাঁচটি ফিল্মফেয়ার পুরস্কার: পরিণীতা (২০০৫) চলচ্চিত্রের জন্য শ্রেষ্ঠ নারী অভিষেক, পা (২০০৯), দ্য ডার্টি পিকচার (২০১১), ও কাহানী (২০১২), চলচ্চিত্রের জন্য শ্রেষ্ঠ অভিনেত্রী, এবং ইশ্‌কিয়া (২০১০) চলচ্চিত্রের জন্য শ্রেষ্ঠ অভিনেত্রীর জন্য সমালোচক পুরস্কার অন্তর্ভুক্ত রয়েছে।
ব্রোমিন
ব্রোমিন হল একটি রাসায়নিক উপাদান যার প্রতীক Br এবং পারমাণবিক সংখ্যা 35। এটি একমাত্র অধাতু যা কক্ষ তাপমাত্রায় তরল হিসেবে থাকে। এটি তৃতীয়তম হালকা হ্যালোজেন এবং ঘরের তাপমাত্রায় একটি জ্বলন্ত লাল-বাদামী তরল যা একই রঙের গ্যাস গঠনের জন্য সহজেই বাষ্পীভবন হয়। এর বৈশিষ্ট্যগুলি এইভাবে ক্লোরিন এবং আয়োডিনগুলির মধ্যে মধ্যবর্তী হয়। দুটি রসায়নবিদ কার্ল জ্যাকব লুইগ (১৮২_ সালে) এবং এন্টোইন জেরেম বালার্ড (১৮২৬ সালে) দ্বারা স্বাধীনভাবে বিচ্ছিন্ন হয়ে এর নামটি প্রাচীন গ্রীক ("..."মানে দুর্গন্ধ) থেকে উদ্ভূত হয়েছিল, যা তীক্ষ্ণ গন্ধকে বোঝায়।
প্রকৃতিতে পরিমান
এলিমেন্টাল ব্রোমিন খুব প্রতিক্রিয়াশীল এবং এটি প্রকৃতিতে নিখরচায় ঘটে না, তবে বর্ণহীন দ্রবণীয় স্ফটিক খনিজ হ্যালাইড লবণের ক্ষেত্রে টেবিল লবণের সাথে মিল রয়েছে। যদিও এটি পৃথিবীর ভূত্বক মধ্যে বিরল, তবুও ব্রোমাইড আয়ন এর উচ্চ দ্রবণীয়তা এটি মহাসাগরে জমেছে। বাণিজ্যিকভাবে উপাদানগুলি সহজেই আমেরিকা যুক্তরাষ্ট্র, ইস্রায়েল এবং চীন অঞ্চলে ব্রিন পুলগুলি থেকে বের করা হয়। মহাসাগরে ব্রোমিনের ভর ক্লোরিনের প্রায় এক তিনশো ভাগ।
আবিষ্কার
ব্রোমিনকে যথাক্রমে কার্ল জ্যাকব লুইগ (১৮২৫ সালে) এবং এন্টোইন বালার্ড (১৮২৬ সালে) দুইজন রসায়নবিদ স্বাধীনভাবে আবিষ্কার করেছিলেন। লুইগ ১৮২৫ সালে তার নিজ শহর ব্যাড ক্রুজনাচ থেকে খনিজ জলের ঝর্ণা থেকে ব্রোমিনকে আলাদা করেছিলেন। লুইগ খনিজ লবণের একটি দ্রবণটি ক্লোরিনের সাথে স্যাচুরেটেড ব্যবহার করেন এবং ডায়েথিল ইথারের সাহায্যে ব্রোমিন বের করেন। ইথারের বাষ্পীভবনের পরে একটি বাদামী তরল রয়ে গেল। এই তরল দিয়ে তার কাজের নমুনা হিসাবে তিনি হাইডেলবার্গের লিওপল্ড গেমলিনের পরীক্ষাগারে একটি পদের জন্য আবেদন করেছিলেন। ফলাফল প্রকাশে বিলম্ব হয়েছিল এবং বালার্ড তার ফলাফলগুলি প্রথম প্রকাশ করেছিলেন।
ফরাসী রসায়নবিদ লুই নিকোলাস ভাকলিন, লুই জ্যাক থানার্ড, এবং জোসেফ-লুই গে গে-লুস্যাক তরুণ ফার্মাসিস্ট বালার্ডের পরীক্ষা-নিরীক্ষার অনুমোদনের পরে,Annales de Chimie et Physique-এ প্রকাশিত এবং Académie des Sciences এর একটি বক্তৃতায় ফলাফল উপস্থাপন করা হয়েছিল।তার প্রকাশনায়, বালার্ড বলেছেন যে তিনি এম। অ্যাংলাদার প্রস্তাবের ভিত্তিতে নামটি মেরেড থেকে ব্র্মে নামকরণ করেছিলেন। Bromine (ব্রোমিন) গ্রীক Brome (দুর্গন্ধ) থেকে উদ্ভূত। অন্যান্য উৎস দাবি করেছে যে ফরাসি রসায়নবিদ এবং পদার্থবিজ্ঞানী জোসেফ-লুই গে-লুস্যাকস বাষ্পের বৈশিষ্ট্যযুক্ত গন্ধের জন্য নাম ব্রোমকে সুপারিশ করেছিলেন। ১৮৮৮ সাল পর্যন্ত প্রচুর পরিমাণে উৎপাদিত  হয়নি। ১৮৮৮ সালে স্ট্রসফার্টনেডে লবণের (KBr) সন্ধানের পরে ব্রোমিন পটাশের উপ-পণ্য হিসাবে এটি উৎপাদিত হতো।  কিছু ছোটখাটো মেডিকেল অ্যাপ্লিকেশন ছাড়াও প্রথম বাণিজ্যিক ব্যবহার ছিল ডাগুয়েরিওটাইপ। 1840 সালে, ডাগুয়েরিওটাইপিতে হালকা সংবেদনশীল রৌপ্য হ্যালাইড স্তর তৈরি করতে পূর্বের ব্যবহৃত আয়োডিন বাষ্পের তুলনায় ব্রোমিনের কিছু সুবিধা রয়েছে বলে শনাক্ত করা হয়েছিল। থাম্ব|ব্রোমিন এর ইলেক্ট্রন বিন্যাস প্রথম বিশ্বযুদ্ধের প্রারম্ভিক বছরগুলিতে, জাইলিল ব্রোমাইডের মতো ব্রোমিন যৌগগুলি বিষ গ্যাস হিসাবে ব্যবহৃত হত।
মহিলা টি২০ চ্যালেঞ্জ
মহিলা টি২০ চ্যালেঞ্জ হল ২০১৮ থেকে সংঘটিত ভারতীয় টি২০ ক্রিকেট প্রতিযোগিতা। এটি গ্রীষ্মকালীন, মূলত মে মাসে অনুষ্ঠিত হয়।
বিসিসিআই ২০২২-এর মার্চে ঘোষণা করে যে, এই প্রতিযোগিতাটি ২০২৩ সাল থেকে মহিলাদের আইপিএল নামে অনুষ্ঠিত হবে এবং ৬টি নতুন ফ্র্যাঞ্চাইজ দল অংশগ্রহণ করবে।
মহিলা আইপিএল বা মহিলা প্রিমিয়ার লিগ (ডব্লিউ-আইপিএল) নামে একটি প্রতিযোগিতা বিসিসিআই ২০২৩ সাল থেকে শুরু করলে এই প্রতিযোগিতা বন্ধ করে দেওয়া হয়।
পটভূমি
২০১৭ মহিলা ক্রিকেট বিশ্বকাপ-এর পর থেকে এই প্রতিযোগিতা শুরুর কথা চিন্তা করা হতে থাকে। ২০১৮ থেকে পাকাপাকিভাবে দুটি দল তৈরী করে প্রথম আসরের একটি ম্যাচ খেলা হয়, যাতে ট্রেইলব্লেজার্স দল সুপারনোভাসদের কাছে হেরে যায়। খেলাটি ২০১৮ ইন্ডিয়ান প্রিমিয়ার লিগ চলাকালীন খেলা হয়েছিল।
ফরম্যাট
এই প্রতিযোগিতায় বর্তমানে ৩টি দল অংশগ্রহণ করে। একটি প্রাথমিক রাউন্ড-রবিন পর্ব খেলার পর পয়েন্ট তালিকায় প্রথম দুই সেরা দল ফাইনালে উত্তীর্ণ হয়, সেই খেলায় বিজয়ী নির্ধারিত হয়।
ফলাফল
প্রথম আসরে ট্রেইলব্লেজার্স দলকে হারিয়ে সুপারনোভাস দল শেষ ওভারের টান-টান উত্তেজনার মধ্যে ৩ উইকেটে ম্যাচ জিতে নেয়। প্রথম আসরটিতে দুটি দল তৈরী করা হয়েছিল ও একটি ম্যাচ খেলা হয়েছিল। পরের দুটি আসরে ৩টি দল অংশ নিয়েছিল। ২০১৯ আসরে সুপারনোভাস দল ভেলোসিটিকে ৪ উইকেটে ফাইনাল ম্যাচ জিতে নেয়।  ২০২০ তে সংঘটিত তৃতীয় আসরে ট্রেইলব্লেজার্স দল নিজের প্রথম শিরোপা জয়লাভ করে সুপারনোভাসদের ১৬ রানে পরাজিত করে।
সেশন (সফটওয়্যার)
সেশন একটি ক্রস-প্ল্যাটফর্ম এন্ড-টু-এন্ড এনক্রিপ্ট করা তাৎক্ষণিক বার্তাপ্রদান অ্যাপ্লিকেশন। এটি অলাভজনক অক্সেন প্রাইভেসি টেক ফাউন্ডেশনের অধীনে অক্সেন প্রজেক্ট দ্বারা তৈরি করা হয়েছে। এটি প্রেরণের জন্য একটি বিকেন্দ্রীভূত নেটওয়ার্ক ব্যবহার করে। ব্যবহারকারীরা একক ব্যক্তিকে এবং দলবদ্ধ ব্যক্তিবর্গকে বার্তা পাঠাতে পারে, যার মধ্যে ফাইল, ভয়েস নোট, ছবি এবং ভিডিও অন্তর্ভুক্ত থাকতে পারে।
বৈশিষ্ট্য
সেশনে একটি অ্যাকাউন্ট তৈরি করতে মোবাইল নম্বর বা ইমেইল ঠিকানা প্রয়োজন হয় না। এটি ব্যবহারকারী তৈরি অথবা শনাক্তকরণের জন্য এলোমেলোভাবে তৈরি করা ৬৬-সংখ্যার আলফা-সংখ্যাসূচক নম্বর ব্যবহার করে। ব্যবহারকারীদের মধ্যে যোগাযোগ (বার্তা, ভয়েস ক্লিপ, ফটো এবং ফাইল) সেশন প্রোটোকল ব্যবহার করে এন্ড-টু-এন্ড এনক্রিপ্ট করা হয়, এটি সিগন্যাল প্রোটোকলের একটি ডেরিভেটিভ। একটি টর-সদৃশ বিকেন্দ্রীভূত সার্ভার নেটওয়ার্ক, অক্সেন সার্ভিস নোড নামে পরিচিত, সেশন দ্বারা বার্তা আদান-প্রদানের জন্য ব্যবহৃত হয়। অক্সেন প্রজেক্ট এই নেটওয়ার্কের জন্য ব্যবহারকারীর বার্তাগুলির মেটাডেটা সঞ্চয়, ট্র্যাক বা লগ না করতে চায়।
২০২১ সালে তৃতীয় পক্ষের কুয়ার্কস্লাব দ্বারা একটি স্বাধীন পর্যালোচনা করা হয়েছিল যা এই দাবিগুলিকে যাচাই করেছে৷
উমর আতা বন্দিয়াল
উমর আতা বন্দিয়াল (জন্ম ১৭ সেপ্টেম্বর ১৯৫৮) একজন পাকিস্তানি আইনবিদ যিনি বর্তমানে পাকিস্তানের ২৮তম প্রধান বিচারপতি হিসেবে দায়িত্ব পালন করছেন। নতুন প্রধান বিচারপতি হিসেবে তার নিয়োগ রাষ্ট্রপতি আরিফ আলভি ১৩ জানুয়ারি ২০২২-এ অনুমোদন করেছিলেন, এরপর তিনি ২ ফেব্রুয়ারি ২০২২-এ তার কার্যভার গ্রহণ করেন।
তিনি ১৭ জুন ২০১৪ সাল থেকে পাকিস্তানের সুপ্রিম কোর্টের একজন বিচারপতি ছিলেন। সুপ্রিম কোর্টের আগে তিনি লাহোর হাইকোর্টের একজন বিচারপতি হিসেবে ১ জুন ২০১২ থেকে ১৬ জুন ২০১৪ পর্যন্ত দায়িত্ব পালন করেন।
বন্দিয়াল ২ ফেব্রুয়ারি ২০২২ থেকে ১৬ সেপ্টেম্বর ২০২৩-এ অবসর নেওয়া পর্যন্ত পাকিস্তানের প্রধান বিচারপতি হিসেবে এক বছর, ছয় মাস এবং ২৫ দিন দায়িত্ব পালন করবেন
প্রাথমিক ও শিক্ষা জীবন
১৯৭৩ সালে, বন্দিয়াল সেন্ট মেরি'স একাডেমি, রাওয়ালপিন্ডি থেকে তার সিনিয়র কেমব্রিজ সার্টিফিকেট পান। এরপর তিনি তার উচ্চতর সিনিয়র কেমব্রিজ সার্টিফিকেটের জন্য লাহোরের আইচিসন কলেজে ভর্তি হন, যা তিনি ১৯৭৫ সালে পেয়েছিলেন তিনি ১৯৭৯ সালে কলম্বিয়া ইউনিভার্সিটি থেকে অর্থনীতিতে স্নাতক ডিগ্রি লাভ করেন এবং ১৯৮১ সালে ক্যামব্রিজ বিশ্ববিদ্যালয় থেকে ল ট্রিপোস ডিগ্রি অর্জন করেন। তিনি লন্ডনের লিঙ্কনস ইন থেকে ব্যারিস্টার-অ্যাট-ল হিসেবে যোগ্যতা অর্জন করেন।
কর্মজীবন
বান্দিয়াল ১৯৮৩ সালে লাহোর হাইকোর্টে অ্যাডভোকেট হিসেবে যোগ দেন। তিনি ১৯৮৭ সাল পর্যন্ত লাহোরের পাঞ্জাব ইউনিভার্সিটি ল কলেজে টর্টস আইন এবং চুক্তি আইন পড়ান, তারপরে তিনি এর গ্রাজুয়েট স্টাডিজ কমিটিতে দায়িত্ব পালন করেন। এরপর তাকে লাহোর হাইকোর্টের বিচারপতি করা হয়। কয়েক বছর পর জুন ২০১৪-এ, তিনি পাকিস্তানের সুপ্রিম কোর্টের বিচারপতি হন।
লাহোর হাইকোর্ট
লাহোর হাইকোর্টের বিচারক হিসেবে তিনি সাংবিধানিক অধিকার, নাগরিক ও বাণিজ্যিক বিরোধ এবং জনস্বার্থ সম্পর্কিত মামলাগুলির পরিচালনা করেন। ১ জুন 2012-এ, তিনি লাহোর হাইকোর্টের 41তম প্রধান বিচারপতি হিসেবে নিযুক্ত হন। 16 জুন 2014-এ সুপ্রিম কোর্টের বিচারপতি হিসেবে নিয়োগ না হওয়া পর্যন্ত তিনি সেই পদে দায়িত্ব পালন করেন
পাকিস্তানের সুপ্রিম কোর্ট
পাকিস্তানের প্রধান বিচারপতি (সিজেপি) হিসেবে বান্দিয়ালের নিয়োগ ১৩ জানুয়ারী ২০২২-এ আলভি কর্তৃক অনুমোদিত হয়েছিল তিনি ২০২২ সালের ৩ ফেব্রুয়ারি আইওয়ান-ই-সদরে একটি অনুষ্ঠানে শপথ গ্রহণ করেন।
তার প্রথম মাসে, তিনি দ্রুত বিচারের বিধান নিশ্চিত করতে কেস ম্যানেজমেন্ট সিস্টেম সহ সুপ্রিম কোর্টের বিভিন্ন অঙ্গে সংস্কার শুরু করেছিলেন। তিনি বিল্ডিং কমিটি, রেকর্ড এনরোলমেন্ট কমিটি, সুপ্রিম কোর্টের গবেষণা বিষয়ক শাখা এবং আইন কেরানি প্রোগ্রাম সহ প্রশাসনিক ও বিচারিক ক্ষমতা নিয়ে কাজ করে এমন সংস্থাগুলিকে পুনর্গঠন করেছিলেন। তিনি কাজী ফয়েজ ইসা, সরদার তারিক মাসুদ, ইজাজুল আহসান, মাজহার আলম এবং সাজ্জাদ আলী শাহকে যথাক্রমে বেলুচিস্তান, ইসলামাবাদ, পাঞ্জাব, খাইবার পাখতুনখোয়া এবং সিন্ধুর প্রাদেশিক সন্ত্রাসবিরোধী আদালতের মনিটরিং বিচারক হিসেবে নিয়োগ করেন।
সিজেপি হিসাবে, বিচারপতি বান্দিয়াল সুপ্রিম জুডিশিয়াল কাউন্সিল, পাকিস্তানের বিচার বিভাগীয় কমিশন এবং আইন ও বিচার কমিশনের চেয়ারম্যান নির্বাচিত হন। এই তিনটি দেহের গঠন সম্পূর্ণরূপে পরিবর্তন করা হয়েছিল।
সিজেপি হিসাবে তার প্রথম মাসে, সুপ্রিম কোর্ট স্থগিতাদেশের সমস্যা সমাধানের প্রচেষ্টায় রেকর্ড ১৭৬১ মামলার সিদ্ধান্ত নিয়েছে। সিনিয়র আইনজীবীরা মামলা নির্ধারণ এবং বেঞ্চ গঠনে শৃঙ্খলা উল্লেখ করেছেন।
২০২২ সালে, তিনি বিশ্বব্যাপী ১০০ জন প্রভাবশালী ব্যক্তির একটি তালিকা (টাইম ১০০ ) সবচেয়ে প্রভাবশালী ব্যক্তিদের মধ্যে নাম উঠেছিলো।
পলাশবাড়ী সরকারি কলেজ
পলাশবাড়ী সরকারি কলেজ (ইংরেজি: Palashbari Government College) বাংলাদেশের গাইবান্ধা জেলার পলাশবাড়ী উপজেলা এর একটি ঐতিহ্যবাহী কলেজ। এটি ১৯৬৪ সালে প্রতিষ্ঠিত হয় এবং ১৯৮৮ সালে সরকারি কলেজে পরিণত হয়।
ইতিহাস
পলাশবাড়ী সরকারি কলেজ পলাশবাড়ী উপজেলার একটি স্বনামধন্য শিক্ষাপ্রতিষ্ঠান। ১৯৬৪ সালে প্রতিষ্ঠিত হয় এবং এটি ১৯৮৮ সালে জাতীয়করণের মাধ্যমে সুনামের সাথে পরিচালিত হয়েছে। বর্তমানে কলেজটিতে উচ্চ মাধ্যমিক পর্যায়ে বিজ্ঞান, মানবিক ও ব্যবসায় শিক্ষা বিভাগ এবং স্নাতক স্তরের বিএ, বিএসএস, বিবিএস, বিএসসি শ্রেণি একটি পাঠ প্রক্রিয়া চলছে। এছাড়াও অনার্স বিভাগের বাংলা, রাষ্ট্রবিজ্ঞান, সমাজবিজ্ঞান এবং ইতিহাস বিভাগে চলমান গবেষণা রয়েছে। কলেজটিতে বর্তমানে ৩১ জন শিক্ষক এবং সব বিভাগ মিলে প্রায় ২৫০০ এর অধিক শিক্ষার্থী অধ্যয়নরত রয়েছে।
অবস্থান
এটি গাইবান্ধা জেলার পলাশবাড়ী উপজেলায় অবস্থিত।
অবকাঠামো
প্রতিষ্ঠানটিতে মূল ভূ–খন্ডের ঠিক মাঝামাঝি রয়েছে একটি সুবিশাল খেলার মাঠ। কলেজের পশ্চিম পাশে রয়েছে একটি বিশাল লম্বা ভবন। উত্তরে রয়েছে একটি পুকুর ও ল্যাবরেটরি ভবন এবং দক্ষিণে অনার্স ভবন, মসজিদ ও নির্মাণাধীন একটি নতুন ভবন। খেলার মাঠের উত্তরেই রয়েছে কলেজের নিজস্ব শহীদ মিনার। কলেজটিতে মোট ২টি গেইট রয়েছে।
মেহেরপুর
মেহেরপুর বাংলাদেশের পশ্চিমাঞ্চলের একটি শহর। প্রশাসনিকভাবে এটি খুলনা বিভাগের মেহেরপুর জেলার সদরদপ্তর। এর আয়তন ১৫.৯ বর্গকিলোমিটার এবং জনসংখ্যা ৪৩,১৩৩ জন।এটি একটি প্রথম শ্রেণীর পৌরসভা।
নামকরণ
মেহেরপুর নামকরণের পিছনে ভিন্ন ভিন্ন মত রয়েছে, ঐতিহাসিক কুমুদনাথ মল্লিকের মতে, কেহ কেহ এই স্থানটিকে মিহির-খনার বাসস্থান বলিয়াও নির্দেশ করেন এবং মিহিরের নাম হইতে মিহিরপুর, অপভ্রংশে মেহেরপুর কল্পনা করেন। নামকরণ সম্পর্কিত এ ধারণাটি অনুমান ও কল্পনানির্ভর। নামকরণ নিয়ে আরো একটি মতামত রয়েছে। ড. আশরাফ সিদ্দিকীর মতে, ১৬শ শতাব্দীর একজন দরবেশ মেহের আলী শাহের নামে এ অঞ্চলের নামকরণ হয়েছে।
ইতিহাস
মেহেরপুর একটি প্রাচীন জনপদ ছিল। ১৭৬৫ সালে কোম্পানি কর্তৃক দেওয়ানি লাভের ফলে মেহেরপুরও চলে যায় কোম্পানি শাসনে। ১৭১০ সালে রাজা কৃষ্ণচন্দ্র নদীয়ার গদীনসীন হন। এই নদীয়ার অন্যতম অঞ্চল ছিল মেহেরপুর এবং রাজা কৃষ্ণচন্দ্রের শাসনাধীনে মেহেরপুর দীর্ঘদিন শাসিত হয়েছে। ১৭৫০ সালের ইতিহাস থেকে জানা যায়, মেহেরপুর শহর ষোড়শ শতাব্দীতে স্থাপিত হলেও তৎকালীন সময়েই এখানে জনবসতি গড়ে উঠেনি। কেননা, ১৭৫০ সালে মোগল শাসনের অধীন নবাবদের শাসনাধীনে ছিল। ১৭৫০ সালে বাংলার সুবাদার আলীবর্দী খাঁ মেহেরপুরের বাগোয়ান গ্রামে নদীপথে আসতেন শিকার করতে। ১৭৫৭ সালের ২৩ জুন পলাশীর যুদ্ধের পূর্ব পযর্ন্ত রাজা গোয়ালা চৌধুরী নদীয়া সদর কৃষ্ণনগর থেকে সরাসরি মেহেরপুর পযর্ন্ত সড়ক নির্মাণ করেছিলেন। ১৮৫৪ অথবা ১৮৫৭ সালে মেহেরপুর মুহকুমা হিসেবে প্রতিষ্ঠিত হয়। ১৯৪৭ সালে দেশভাগের সময়ে করিমপুর,তেহট্র ও চাপড়া ভারতে অন্তভূর্ক্ত হয়, শুধুমাত্র গাংনী ও মেহেরপুর সদর নিয়ে মেহেরপুর মহকুমা গঠিত হয়। ১৯৮৪ সালের ২৪ ফেব্রুয়ারি মেহেরপুর জেলা শহরের মর্যাদা লাভ করে।
মুক্তিযুদ্ধে নেতৃত্বদানকারী বাংলাদেশের প্রথম অস্থায়ী সরকার ১০ এপ্রিল ১৯৭১ সালে গঠন করা হয়, এরপর তৎকালীন ভবেরপাড়ার বৈদ্যনাথতলার (বর্তমান মুজিবনগরের) আম্রকাননে ১৭ এপ্রিল ১৯৭১ সালে সরকার শপথ গ্রহণ করে। এই সরকারের রাষ্ট্রপতি ছিলেন বঙ্গবন্ধু শেখ মুজিবুর রহমান এবং অস্থায়ী রাষ্ট্রপতি ছিলেন সৈয়দ নজরুল ইসলাম। বাংলাদেশ সরকারের প্রথম প্রধানমন্ত্রী তাজউদ্দীন আহমদ এই স্থানের নামকরণ মুজিবনগর করেছিলেন। তখন সরকারি নথির শীর্ষে লেখা থাকত ‘গণপ্রজাতন্ত্রী বাংলাদেশ সরকার, মুজিবনগর’। সরকারের ঠিকানা ছিল মুজিবনগর। ১৬ ডিসেম্বর পাকিস্তানি হানাদার বাহিনীর আত্মসমর্পণ পর্যন্ত মুজিবনগর ছিল সরকারের রাজধানী।
মুজিবনগর সরকারের ঐতিহ্য ধরে রাখতে এখানে গড়ে তোলা হয়েছে মুক্তিযুদ্ধ স্মৃতি কমপ্লেক্স।
ভূগোল
মেহেরপুর খুলনা থেকে উত্তর পশ্চিমে এবং কুষ্টিয়া থেকে দক্ষিণ পশ্চিমে, ২৩°৪৬'৩৪" উত্তর অক্ষাংশ এবং ৮৮°৩৮'৩০" পূর্ব দ্রাঘিমাংশে অবস্থিত। সমুদ্রপৃষ্ঠ হতে এর গড় উচ্চতা ২১ মিটার এবং আয়তন ১৫.৯ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় গরম এবং শুষ্ক আবহাওয়া বিরাজ করে। মেহেরপুরের গড় সর্বোচ্চ তাপমাত্রা ৩৭.১° সেলসিয়াস এবং সর্বনিম্ন তাপমাত্রা ১১.২° সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। বার্ষিক গড় বৃষ্টিপাতের পরিমাণ ১৪৬৭ মি.মি। ‌‌‌
জনসংখ্যা
২০১১ সালের আদমশুমারি অনুযায়ী মেহেরপুরের জনসংখ্যা ৪৩,১৩৩ জন। যার মধ্যে পুরুষ ২১৭৮৪ জন এবং নারী ২১৩৪৯ জন। নারী ও পুরুষের লিঙ্গ অনুপাত হল ১০০ঃ১০২, যেখানে জাতীয় লিঙ্গ অনুপাত হল ১০০.৩ এবং জাতীয় নগরাঞ্চলীয় লিঙ্গ অনুপাত হল ১০৯.৩। মেহেরপুর শহরের স্বাক্ষরতার হার ৬৬.৩%, যেখানে জাতীয় নগরাঞ্চলীয় স্বাক্ষরতার হার ৫৯.৪%।
প্রশাসন ও রাজনীতি
১৮৬৯ সালে ব্রিটিশ আমলে মেহেরপুর পৌরসভা গঠিত হয়েছিল। পাকিস্তান শাসনামলে বেসিক ডেমোক্রেটিক অর্ড্যার, ১৯৫৯ অনুযায়ী ১৯৬০ সালে মেহেরপুর টাউন কমিটি প্রতিষ্ঠিত হয়। বাংলাদেশের স্বাধীনতার পর ১৯৭২ সালে বাংলাদেশ লোকাল কাউন্সিল অ্যান্ড মিউনিসিপাল কমিটি (অ্যামেমেন্ট) অর্ডার, ১৯৭২ অনুযায়ী টাউন কমিটিকে মেহেরপুর পৌরসভায় রুপান্তর করা হয়।
মেহেরপুর পৌরসভা ৯ টি ওয়ার্ড এবং ৭১টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র।
কুরোশিও স্রোত
কুরোশিও স্রোত যা জাপান স্রোত বা কৃষ্ণ স্রোত নামেও পরিচিত, এক উত্তরমুখী উষ্ণ সমুদ্র স্রোত যা উত্তর প্রশান্ত মহাসাগর -এর পঃ অংশে দেখা প্রবাহিত হতে দেখা যায়। উঃ আটলান্টিক মহাসাগর -এ প্রবাহিত উপসাগরীয় স্রোতের ন্যায় এটিও এক শক্তিশালী, মহাসাগরের পশ্চিম উপকূলবর্তী সমুদ্র স্রোত যা উঃ প্রশান্ত মহাসাগরীয় ক্রান্তীয় সমুদ্র-স্রোত বলয়ের পশ্চিম ভাগ গঠন করেছে।
স্রোতের ভূতাত্ত্বিক প্রকৃতি
ঘন নীল সমুদ্রের জলে উদ্ভব হয়েছে বলে কুরোশিও স্রোতের এইরুপ নামকরন হয়েছে। এটি উত্তর প্রশান্ত মহাসাগরের ক্রান্তীয় উষ্ণ সমুদ্র স্রোত বলয়ের পশ্চিম সীমান্ত জুড়ে প্রবাহিত হয়। কুরোশিও স্রোতের উৎপত্তি হয় উঃ নিরক্ষীয় সমুদ্র স্রোত থেকে যা ফিলিপিন্স -এর লুজ্‌ন নামক স্থানের পূর্ব উপকূলের কাছে এসে দুইভাগে বিভক্ত হয়ে যায়; এদের মধ্যে দক্ষিণমুখী ভাগটি থেকে মিন্দানাও স্রোত এবং উত্তর মুখী ভাগটি থেকে কুরোশিও স্রোত -এর উদ্ভব হয়। তাইওয়ান -এর পূর্বদিক থেকে, রিউকিউ দ্বীপমালার নিকট অবস্থিত গভীর ইয়নাগুনি সমুদ্রখাত ধরে কুরোশিও স্রোত পূর্ব চীন সাগরে প্রবেশ করে। এরপর কুরোশিও স্রোত পূর্ব চিন সাগরে অবস্থিত ওকিনাওয়া থ্রু নামক গভীর সমুদ্রতল অঞ্চলের প্রকৃতির দ্বারা প্রভাবিত হয়ে, রিউকিউ দ্বীপমালার সমান্তরালে উত্তর অভিমুখে গমন করে এবং টোকারা প্রণালী ধরে চিন সাগর অঞ্চল পরিত্যাগ করে পুনরায় প্রশান্ত মহাসাগরে প্রবেশ করে। এরপর স্রোতটি জাপান -এর দক্ষিণ উপকূল ধরে সর্পিলভাবে প্রবাহিত হয়। বোসো উপদ্বীপের কাছে এসে কুরোশিও স্রোত অবশেষে জাপান উপকূল পরিত্যাগ করে এবং কুরোশিও সম্প্রসারণ স্রোত হিসাবে প্রবাহিত হয়। প্রকৃতিগত ভাবে প্রশান্ত মহাসাগর -এর কুরোশিও স্রোত আটলান্টিক মহাসাগর -এর উপসাগরীয় স্রোতেরই অনুরুপ, যার মাধ্যমে ক্রান্তীয় অঞ্চলের উষ্ণ সমুদ্রজল মেরুপ্রদেশে প্রবাহিত হয়।
কুরোশিও স্রোতের শক্তি(প্রবাহ) তার প্রবাহপথের বিভিন্ন অংশে পরিবর্তিত হয়। পূর্ব চিন সাগরে পর্যবেক্ষণের মাধ্যমে দেখা গেছে যে, এই অঞ্চলে কুরোশিও স্রোতের প্রবাহ তুলনামুলকভাবে সুস্থিত, (প্রতি সেকেন্ডে ২৫ মিলিয়ন ঘনমিটার)। জাপান এর দক্ষিণ-পূর্ব উপকূল ধরে, প্রশান্ত মহাসাগর-এর অঞ্চলে পুনরায় প্রবেশের পর কুরোশিও স্রোতের শক্তি বৃদ্ধি পায়(প্রতি সেকেন্ডে ৬৫ মিলিয়ন ঘনমিটার), তবে ঋতুভেদে এই স্রোতের প্রবাহের শক্তির উল্লেখযোগ্য তারতম্য দেখা যায়।
কুরোশিও স্রোতের প্রবাহ পথ অতীতে আলাধা ছিল কিনা, এই বিষয়ে বিতর্ক আছে। একটি ছদ্ম প্রমাণের ভিত্তিতে এই প্রস্তাব করা হয়েছিল যে হয়তো হিম যুগের শেষদিকে সমুদ্র স্তর ও মহাসাগরীয় পাতের পরিবর্তনের ফলস্বরূপ কুরোশিও স্রোত চিন সমুদ্রে প্রবেশ করতে পারেনি এবং প্রশান্ত মহাসাগরীয় অঞ্চলেই অবস্থান করছে। কিন্তু সাম্প্রতিক আরও নির্ভরযোগ্য প্রমাণ থেকে এই তথ্য প্রতিষ্ঠিত হয়েছে যে কুরোশিও স্রোতের দিক কখনো পরিবর্তিত হয়নি, সম্ভবত ৭০০,০০ বছর আগের থেকে এই স্রোত একইভাবে প্রবাহিত হয়ে আসছে।.
বিতরণ
কুরোশিও স্রোতের উপগ্রহ চিত্র বর্ণনা করে যে কীভাবে এই স্রোতটি সর্পিলাকারে গমন করে এবং ১০০ থেকে ৩০০ কিলোমিটার (৬০ থেকে ১৯০ মাইল) -এর ব্যবধানে বিচ্ছিন্ন ঘূর্ণন স্রোত বা ঘূর্ণির সৃষ্টি করে। এই ঘূর্ণন স্রোতগুলি উতপত্তি হওয়ার পর বেশ কয়েক মাস ধরে তাদের উৎপত্তিস্থলেই অবস্থান করে এবং এই ঘূর্ণন স্রোতগুলির অন্তর্ভুক্ত জৈব পদার্থ বা জীব এদের উৎপত্তিস্থলের উপর নির্ভরশীল হয়। যদি এই ঘূর্ণিগুলি জাপানের উপকূল এবং প্রবাহিত সমুদ্র স্রোতের মধ্যবর্তী স্থানে উৎপন্ন হয় তাহলে সেই ঘূর্ণিগুলীর দ্বারা মহিসোপানের উপর আঘাত করার সম্ভাবনা থাকে এবং এই ঘূর্ণিগুলির তীব্র গতিশক্তির কারণে তারা তাদের মধ্যে প্রচুর পরিমানে জল আকর্ষণ ও সঞ্চয় করে রাখতে সক্ষম হয়। এই ঘূর্ণন স্রোতগুলির আকার এবং শক্তি, প্রবাহমান সমুদ্র স্রোত থেকে এদের অবস্থানের দুরত্বের উপর নির্ভর করে। শক্তিশালী মহাসাগরীয় স্রোতের সঙ্গে যুক্ত ঘূর্ণিগুলির শক্তি কম হয় এবং দূরে অবস্থানকারী ঘূর্ণিগুলির শক্তি বেশি হয়। সামুদ্রিক ঘূর্ণিঝড় উৎপাদনকারী ঘূর্ণিগুলি থেকে বিশ্বের অর্থনৈতিক ও উৎপাদন ব্যাবস্থার উপর উল্লেখযোগ্য প্রভাব ফেলে। কারণ এর ফলে সমুদ্রের শীতল, জৈব পদার্থ সমৃদ্ধ জল উপকূলে বয়ে নিয়ে আসে এবং ভূমির উর্বরতা বৃদ্ধি করে। বালুচর অঞ্চলে তরুন মাছের সংখ্যাও বৃদ্ধি পায়।
ঘূর্ণন স্রোতের প্রভাব
কুরোশিও একটি উষ্ণ সমুদ্র স্রোত যার প্রায় ১০০ কিলোমিটার (৬২ মাইল) প্রশস্ত প্রবাহ পথের বার্ষিক গড় সমুদ্র-পৃষ্ঠের তাপমাত্রা ২৪ ডিগ্রি সেন্টিগ্রেড (৭৫° ফাঃ) যার ফলস্বরূপ এই স্রোত প্রায়ই ছোট ছোট ঘূর্ণন স্রোত উৎপন্ন করে। কুরোশিও স্রোতকে এক মধ্যম মানের স্বতন্ত্র উচ্চ উত্পাদনশীল বাস্তুসংস্থান হিসাবে চিহ্নিত করা হয় কারণ এই স্রোত, সিউইএফএস বিশ্বব্যাপী প্রাথমিক উত্পাদনশীলতার ভিত্তিতে, প্রতি বছর বর্গমিটার প্রতি ১৫০ থেকে ৩০০ গ্রাম (৫ থেকে ১১ ওজ) কার্বন উৎপাদন করে। এই স্রোতের প্রবাহপথে অবস্থিত উপকূল অঞ্চলগুলি অত্যন্ত বেশি পরিমানে ক্লোরোফিল সমৃদ্ধ হয়।
তথ্যভিত্তিক প্রমাণ অনুযায়ী ঘূর্ণন স্রোতগুলি কুরোশিও স্রোতের মাধ্যমে প্রবাহিত সামুদ্রিক লার্ভার সংরক্ষণ এবং জীবনধারণে গুরুত্বপূর্ণ ভূমিকা পালন করে। স্রোতের প্রবাহপথে সামুদ্রিক অণুজীব বা প্ল্যাঙ্কটনের পরিমান বছরে বৃদ্ধি ও হ্রাস পেতে থাকে এবং কুরোশিও স্রোতের লাগোয়া ঘূর্ণিগুলিতে এর পরিমান সর্বাধিক হয়। উষ্ণ কেন্দ্রযুক্ত ঘূর্ণন স্রোতগুলির উৎপাদনশীলতা সবচেয়ে বেশি থাকে। কুরোশিও স্রোতের উষ্ণ কেন্দ্রের ঘূর্ণিগুলির জৈব বৈচিত্র্য ও উচ্চ উত্পাদনশীলতার দুটি কারণ বর্তমান, একটি হল ঘূর্ণির পরিধি অঞ্চলের উচ্চ নিঃসরণ ক্ষমতা এবং অপরটি হল, কুরোশিও স্রোতের সাথে সাথে ঘূর্ণন স্রোতগুলির উত্তর অভিমুখে গমন করার সাথে সাথে তার মধ্যে শীতল জলের সংযোজন। লক্ষ্য করা গেছে যে বসন্ত ঋতুর সময়কালে ঘূর্ণন স্রোতগুলির কেন্দ্রের তাপমাত্রায় পরিবর্তন ঘটে কিন্তু এর পরিধি অঞ্চলের জলের তাপমাত্রার কোনো রকমফের হয়না।
১৯৯৮-এর একটি গবেষণায় দেখা গেছে যে উষ্ণ কেন্দ্রর ঘূর্ণিগুলির প্রাথমিক উত্পাদনশীলতা এবং জৈব বৈচিত্র্য তাদের পরিধি অঞ্চলের শীতল জল স্রোতের প্রায় সমান হয়। ঘূর্ণন স্রোতের অন্তর্বর্তী সামুদ্রিক অণুজীব ফাইটোপ্লাঙ্কটনের ঘনত্ব নিয়ে উল্লেখযোগ্য আবিষ্কার হয়েছে। উষ্ণ কেন্দ্রীয় ঘূর্ণি স্রোতের মধ্যে সামুদ্রিক অণুজীব ও মৎস্য প্রজাতির ঘনত্ব নিয়েও পরবর্তীকালে উল্লেখযোগ্য গবেষণা হয়েছে।
মহাসাগরের জলের বিভিন্ন ঘনত্বের অঞ্চলে জীব প্রজাতির বৈচিত্র্য নির্ণয় করা হয় সেই অঞ্চলে অবস্থিত কোপপ্যাড নামক সামুদ্রিক অণুজীবের উপস্থিতির মাধ্যমে। গবেষণা থেকে দেখা যায় যে এই কোপপ্যাড কুরোশিও স্রোতের মাধ্যমেই লুজ্‌ন প্রণালী ধরে দঃ-পূঃ তাইওানের উপকূলে আসে। দক্ষিণ-পূর্বের বর্ষার সময় দক্ষিণ চিন সাগরীয় স্রোত উত্তরদিকে গমন করে এবং গ্রীষ্মকালে তা কুরোশিও স্রোতের অভিমুখে গমন করে। এই কারণেই এই মহাসাগরীয় অঞ্চলে সীমান্তবর্তী জলস্রোতে সামুদ্রিক অণুজীব জুপ্লাঙ্কটনের সংখ্যায় বিবিধতা দেখা যায়।
সামুদ্রিক জীব
জাপানি উড়ন্ত স্কুইড (টোডরোডস প্যাসিফিকাস) এর তিনটি প্রজাতি রয়েছে যা শীত, গ্রীষ্ম এবং শরতে প্রজনন করে। শীতকালীন প্রজাতির প্রজনন কুরোশিও স্রোতের সাথে সম্পর্কিত। পূর্ব চীন সাগরে জানুয়ারী থেকে এপ্রিল মাস অবধি প্রজননের পরে, মাছের লার্ভাগুলি উত্তর দিকে কুরোশিও স্রোতের সাথে ভ্রমণ করে। এগুলি উপকূলের অভিমুখে গমন করে এবং এবং গ্রীষ্মের সময় হনশু এবং হোক্কাইডোর দ্বীপের মধ্যে বাধাপ্রাপ্ত হয়। গ্রীষ্মকালীন প্রজনন পূর্ব চীন সমুদ্রের অন্য একটি অঞ্চলে হয়, যেখান থেকে লার্ভাগুলি জাপানের দ্বীপপুঞ্জ এবং মূল ভূখণ্ডের মধ্য দিয়ে উত্তর দিকে প্রবাহিত সুসীমা স্রোতে প্রবেশ করে। এরপরে, স্রোতটি একটি দক্ষিণমুখী শীতল উপকূলীয় স্রোত যা লিমেন স্রোত নামে পরিচিত তার সাথে মিলিত হয় এবং উভয়ের মধ্যে সীমানা বরাবর গ্রীষ্মকালীন প্রজননের মাধ্যমে জলজ জীবগুলি ভেসে যায়। এইভাবেই পশ্চিম সীমান্ত স্রোতের মাধ্যমে দ্রুত পরিবাহিত হয়ে জলজ জীবের অণ্ড ও লার্ভা শীতের সময়ও উষ্ণ জলস্রোতের সাহাজ্যে বংশ বিস্তার করে এবং এই স্রতের সাহাজ্যেই প্রাপ্তবয়স্ক জলজ জীবেরা প্রজননের পর নুন্যতম পরিশ্রম উত্তরমুখে এক নতুন বাসস্থানের সন্ধানে যায় যেখানে পর্যাপ্ত পরিমান খাদ্য বর্তমান। গবেষণায় দেখা গেছে যে জাপানের বার্ষিক মৎস্য শিকার ১৯৮০ এর দশকের শেষের দিক থেকে ধীরে ধীরে বৃদ্ধি পেয়েছে এবং এর কারণ হল সুশিমা প্রণালী এবং গোটো দ্বীপপুঞ্জের নিকটবর্তী অঞ্চলের শরত এবং শীতকালীন প্রজননক্ষেত্রের আবহাওয়ার পরিবর্তন। এছাড়াও, পূর্ব চীন সাগরের মহাদেশীয় বালুচর এবং তার ঢালের উপরে শীতের প্রজনন ক্ষেত্রগুলি প্রসারিত হচ্ছে।
কুরাইশ (দ্ব্যর্থতা নিরসন)
কুরাইশ বা কুরাঈশ (কোরায়েশ, কুরেশি হিসাবে পরিচিত) উল্লেখ করতে পারে:
২০১৯-এ ব্রাজিল
২০১৯-এ ব্রাজিলে সংঘটিত হওয়া ঘটনাবলির সংক্ষিপ্ত সার এটি।
বি জয়শ্রী
বি জয়শ্রী (জন্ম ৯ জুন ১৯৫০) হলেন একজন ভারতীয় নাট্যাভিনেত্রী, পরিচালিকা এবং গায়িকা। বি জয়শ্রী শুধু থিয়েটার নয়, চলচ্চিত্র এবং টেলিভিশনেও অভিনয় করেছেন এবং চলচ্চিত্রে ডাবিং শিল্পী হিসেবেও কাজ করেছেন। স্পন্দনা থিয়েটার নামে ১৯৭৬ খ্রিষ্টাব্দে প্রতিষ্ঠিত বেঙ্গালুরু কেন্দ্রিক একটা অপেশাদার থিয়েটার গ্রুপের তিনি সৃষ্টিশীল পরিচালিকা।
২০১০ খ্রিষ্টাব্দে তিনি ভারতীয় সংসদের উচ্চকক্ষ রাজ্যসভা য় মনোনীত হয়েছিলেন। ২০১৩ খ্রিষ্টাব্দে তিনি ভারত সরকার কর্তৃক ভারতের চতুর্থ-সর্বোচ্চ সম্মান পদ্মশ্রী পুরস্কারে ভূষিত হয়েছিলেন।
তার মাতামহ ছিলেন নামজাদা নাট্য পরিচালক গুব্বি বীরান্না, যিনি নিজের নাম 'গুব্বি বীরান্না নাটক কোম্পানি' প্রতিষ্ঠা করেছিলেন।
প্রারম্ভিক জীবন ও পশ্চাৎপট
বি জয়শ্রীর জন্ম বেঙ্গালুরু শহরে, জি ভি মালাতাম্মা হলেন তার মা; তার মাতামহের নাম গুব্বি বীরান্না। পরবর্তীকালে ১৯৭৩ খ্রিষ্টাব্দে তিনি দিল্লির ন্যাশনাল স্কুল অফ ড্রামা থেকে তার স্নাতক ডিগ্রি অর্জন করেন, সেখানে তাকে তালিম দিয়েছিলেন প্রখ্যাত নাট্য পরিচালক এবং শিক্ষক এব্রাহিম আলকাজি।
কর্মজীবন
বি জয়শ্রী বহু বছর ধরে নাট্য জগতের বিভিন্ন বিখ্যাত সব ব্যক্তির সঙ্গে কাজ করেছেন, যেমন, তাদের মধ্যে আছেন বি ভি কারান্ত। এছাড়া তিনি নাগামান্দালা (১৯৯৭), দেবীরি (১৯৯৯), এবং কেয়ার অফ ফুটপাথ (২০০৬) চলচ্চিত্রের মতো সব কন্নড় চলচ্চিত্রে অভিনয় করেছিলেন। অন্যদিকে তিনি কিছু সময় ধরে মহীশূর-কেন্দ্রিক থিয়েটার ইন্সটিটিউট রঙ্গায়নায় পরিচালকের কাজ করেন।
তিনি মাধবী, গায়ত্রী, জয়া প্রদা, অম্বিকা, সুমলতা এঁদের মতো এবং রাজকুমার মুভিজে কাজ করেছেন এরকম অন্যান্য অভিনেত্রীদের ভয়েস-ওভার শিল্পী ছিলেন। নেপথ্য গায়িকা হিসেবেও তিনি কন্নড় চলচ্চিত্রের হিট গান "কার কার", নান্না প্রীতিয়া হুদুগিসহ অনেক কন্নড় চলচ্চিত্রতে সাফল্যের সঙ্গে প্রদর্শন করেছেন।